"Ro vha ri humbera-vho mushumo". Vho Mulimau tou pfa uri vhaḽa vhaṱhannga vha bva Zimbabwe kana Mozambique, nga mbilu vha sokou ri koṱo, Hafhu a si ṋamusi vha tshi khou ṱoḓa vhathu vhane vha nga vha thusa kha u bwa matombo haya o ḓadzaho tshitentsi. Ndi fhaḽa vha tshi mbo ḓi vha sumbedza mushumo wa hone. "Hone ni ḓo ṱoḓa vhugai kha kwonoku kushumo vhaṱhannga" ndi musi vho no vha ṋetshedza piki na fosholo zwine vha ḓo zwi shumisa. "Vhone vha ḓo tou vhona, riṋe ri ṱoḓa ya mugayo fhedzi". "Mara a re vha nga ri fha R200, 00, R200, 00 muṅwe na muṅwe i ḓo luga." Ndi uḽa we u bva tshe vha swika a vha a sa athu amba tshithu. Na Vho Mulimavha sa ṱwe vha tshi amba zwinzhi nga nnḓa ha u tenda. Naho vha tshi khou zwi vhona uri mushumo ndi muhulwane kha masheleni a R400,00, vha khou tenda nga mulomo, mbilu i khou amba zwiṅwe. Vho Mulimavha khou ri vha tshi lavhesa vhaḽa vhaṱhannga vha vhona hu sina tshine tsha ḓo vha kunda kha u vha shumisa. Vho humbula u vha shuma zwenezwiḽa zwe vha vhuya vha shuma vhaṅwe ngavho?